
«Өскемен қаласы мәдениет және тілдерді дамыту бөлімі» ММ 
қызметінде сыбайлас жемқорлық тәуекелдеріне ішкі талдау қорытындылары бойынша талдамалық анықтама

Өскемен қаласы							             2026 жылғы 30 мамыр

[bookmark: _GoBack]«Сыбайлас жемқорлыққа қарсы іс – қимыл туралы» Қазақстан Республикасы Заңының 8-бабының 5-тармағына, Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының                       2016 жылғы 19 қазандағы № 12 бұйрығымен бекітілген сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес, «Өскемен қаласының мәдениет және тілдерді дамыту бөлімі» ММ (бұдан әрі-Бөлім) келесі бағыттар бойынша сыбайлас жемқорлық тәуекелдеріне ішкі талдау жүргізді:
1. Бөлімнің қызметіне қатысты нормативтік-құқықтық актілерде сыбайлас жемқорлық тәуекелдерін анықтау. 
2. Бөлімнің ұйымдастырушылық-басқарушылық қызметіндегі сыбайлас жемқорлық тәуекелдерін анықтау. 
Сыбайлас жемқорлық тәуекелдеріне ішкі талдау жүргізу кезінде пайдаланылды:
 ҚР Сыбайлас жемқорлыққа қарсы іс-қимыл агенттігінің төрағасы                        2022 жылғы 30 желтоқсанда бекіткен сыбайлас жемқорлық тәуекелдеріне ішкі талдау жүргізу жөніндегі әдістемелік ұсынымдар (бұдан әрі-әдістемелік ұсынымдар); 
ҚР Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы № 12 бұйрығымен бекітілген сыбайлас жемқорлық тәуекелдеріне ішкі талдау жүргізудің үлгілік қағидалары. 
Сыбайлас жемқорлық тәуекелдеріне ішкі талдау жүргізудің кезеңі:                        2025 жылғы 1 тамыз 2026 жылғы 30 мамырға дейін. 
Бөлім басшысының 2026 жылғы 20 сәуірдегі № 36/1 бұйрығына сәйкес «Өскемен қаласының Мәдениет және тілдерді дамыту бөлімі» ММ қызметінде сыбайлас жемқорлық тәуекелдеріне ішкі талдау жүргізу үшін жұмыс тобы құрылды.
І Бағыт бойынша - Бөлімнің қызметін қозғайтын нормативтік құқықтық актілерде сыбайлас жемқорлық тәуекелдерін анықтау
Бөлім өз жұмысында Қазақстан Республикасының Конституциясын, Қазақстан Республикасының әкімшілік рәсімдік-процестік кодексін, Қазақстан Республикасының «Мемлекеттік қызмет туралы» Заңын, Қазақстан Республикасының «Қазақстан Республикасындағы жергілікті мемлекеттік басқару және өзін-өзі басқару туралы» Заңын, Қазақстан Республикасының «Мәдениет туралы» Заңын, Қазақстан Республикасының «Тіл туралы» Заңын, Қазақстан Республикасының «Тарихи-мәдени мұра объектілерін қорғау және пайдалану туралы» Заңын және басқаларды басшылыққа алады.
Жүргізілген ішкі талдау барысында нормативтік құқықтық актілерде сыбайлас жемқорлық тәуекелдері анықталған жоқ.
[bookmark: _Hlk119077524]	2025 жылғы 1 тамыз бен 2026 жылғы 30 мамыр аралығында Бөлім тарапынан ұлттық, мемлекеттік және өзге де мерекелер мен мерейтойлық даталарға арналған жалпы сомасы 508 534 мың теңгені құрайтын 32 қоғамдық маңызы бар, ауқымды мәдени-көпшілік іс-шара өткізілді.
2025 жылғы 1 қазан мен 2026 жылғы 30 мамыр аралығында мемлекеттік және өзге де тілдерді дамытуға бағытталған қалалық маңызы бар 10 іс-шара өткізіліп, оған 3 746,6 мың теңге жұмсалды.
Өскемен қаласында тіл саясатын іске асыру жұмыстары қала әкімдігінің қаулысымен бекітілген Өскемен қаласының 2023–2029 жылдарға арналған іс-шаралар жоспарына сәйкес жүргізілуде.
 2025 жылғы 1 қазан мен 2026 жылғы 30 мамыр аралығында бөлім тарапынан 54 мемлекеттік сатып алу өткізілді, оның ішінде: өткізілмеген сатып алулар бойынша бір көзден алу тәсілімен – 15 сатып алу, баға ұсыныстарын сұрату тәсілімен – 19 сатып алу, тікелей шарт жасасу арқылы бір көзден алу тәсілімен – 17 сатып алу, электрондық дүкен арқылы – 3 сатып алу жүргізілді. 
Өскемен қаласы әкімдігінің 2025 жылғы 8 желтоқсандағы №3882 қаулысы негізінде мемлекеттік шығармашылық тапсырысты іске асыру 2026 жылғы 1 қаңтардан бастап «Өскемен қаласының мәдениет және тілдерді дамыту бөлімі» ММ арқылы жүзеге асырылуда.
Өскемен қаласы бойынша мемлекеттік шығармашылық тапсырысты іске асыру аясында 26 қызмет жеткізуші жұмыс істейді.
2026 жылдың қаңтар-мамыр айлары аралығында 189 612,0 мың теңге қаржыландырылып, орта есеппен 1876 бала мемлекеттік шығармашылық тапсырыспен қамтылды.
2026 жылы мемлекеттік шығармашылық тапсырысты іске асыруға 697 952,0 мың теңге бөлінді.
Қосымша 200 балаға ваучерлер ашуға дайындық жұмыстары жүргізілуде.
Барлық қолданыстағы қызмет жеткізушілер жұмыс үдерістерімен таныстырылған және бекітілген әдістемеге сәйкес қызмет атқаруда (Қазақстан Республикасы Мәдениет және спорт министрінің 2021 жылғы 28 сәуірдегі №122 бұйрығы. Қазақстан Республикасының Әділет министрлігінде 2021 жылғы 28 сәуірде №22644 болып тіркелген). Жаңа қызығушылық танытқан қызмет жеткізушілер маманға тұрақты түрде жүгініп, қажетті кеңестер алуда.
Жеке және заңды тұлғалардың өтініштері:
2024 жылғы 1 тамыздан 2025 жылғы 30 мамыр аралығында «Өскемен қаласының мәдениет және тілдерді дамыту бөлімі» ММ-не 99 өтініш келіп түсті және қаралды, оның ішінде заңды тұлғалардан – 16, жеке тұлғалардан – 82 және ұжымдық – 1 өтініш.
Жеке және заңды тұлғалардың өтініштерін зерделеу барысында барлық 99 өтініш бойынша жазбаша түсініктемелер берілгені анықталды. Барлық жауаптарда қабылданған шешімді Қазақстан Республикасының Әкімшілік рәсімдік-процестік кодексінің 91-бабының 3-тармағына сәйкес шағымдану құқығы туралы ақпарат қамтылған.
Есепті кезеңде бөлімде қаржылық және өзге де тексерулер жүргізілген жоқ.
ІІ Бағыт бойынша - Бөлімнің ұйымдастырушылық-басқарушылық қызметіндегі сыбайлас жемқорлық тәуекелдерін анықтау:
1) Персоналды басқару, соның ішінде кадрлардың ауысуы; 
«Өскемен қаласының мәдениет және тілдерді дамыту бөлімі» ММ-де 2026 жылғы 30 мамырдағы жағдай бойынша штаттық саны 5 мемлекеттік қызметші, 4 азаматтық қызметші, 3,5 техникалық персонал бірлігін құрайды. 2025 жылғы тамыз айынан бастап мәдениет және тілдерді дамыту секторының меңгерушісі лауазымына 1 бос жұмыс орны ашылған, 2026 жылғы 12 қаңтарда бұл бос лауазым ішкі конкурс нәтижесінде Г.Б. Тұрсынханова жұмысқа қабылдануымен жабылды.
2025 жылғы 30 мамырдағы жағдай бойынша техникалық қызметкерлер бойынша 2,5 бос жұмыс орны бар (бухгалтер – 1, хатшы – 0,5, жүргізуші – 1).
Талдау кезеңінде теріс негіздер бойынша жұмыстан шығару фактілері тіркелген жоқ.
Есептік кезеңде сыбайлас жемқорлық тәуекелдерін ішкі талдау қорытындылары бойынша сыбайлас жемқорлық тәуекелдеріне шалдыққан лауазымдардың тізбесі анықталған жоқ.
Есепті кезеңде бөлімнің және ведомстволық бағынысты ұйымдардың қызметінде сыбайлас жемқорлық құқық бұзушылықтар тіркелген жоқ.
2) Мүдделер қақтығысын реттеу
Сыбайлас жемқорлық тәуекелдеріне ішкі талдау жүргізу кезінде мемлекеттік қызметшілер арасында жақын туыстарының, жұбайлары мен жекжаттарының бірлескен қызметі (жұмысы) фактілері анықталмаған. 
Бөлім қызметкерлері бөлім басшысының 2023 жылғы 22 мамырдағы № 46/1 бұйрығымен бекітілген біліктілік талаптарына сәйкес келеді. 
Қызметкерлердің біліктілігін арттыру және қайта даярлау бөлімнің мемлекеттік қызметшілерін қайта даярлау және біліктілігін арттыру жоспары-кестесіне сәйкес жүзеге асырылады. Есепті кезеңде Бөлімнің 2 мемлекеттік қызметшісі (2025 жылғы 1–5 желтоқсан аралығында – А. Әскерханова; 2026 жылғы 6–24 сәуір аралығында – Г. Тұрсынханова) біліктілікті арттыру курстарынан өтті.
Мемлекеттік қызметтегі шектеулерді сақтау бойынша бұзушылықтар, еңбек тәртібін бұзу фактілері, бөлімде қызметкерлердің қызметін бағалау рәсімдеріне шағымдану фактілері болған жоқ.
3) Мемлекеттік қызмет көрсету
Бөлім мемлекеттік қызмет көрсетпейді.
4) Рұқсат беру функцияларын іске асыру
Бөлім рұқсат беру функцияларын іске асырмайды.
5) Бақылау функцияларын іске асыру 
Бөлім бақылау функцияларын іске асыруды бөлім ережесінде айқындалған құзырет шегінде жүзеге асырады. 
2025 жылғы 1 тамыздан 2026 жылғы 30 мамыр аралығында 578  кәсіпкерлік субъектілеріне түсіндірме жұмыстары жүргізіліп, анықталған қателіктер бойынша 142 субъектінің басшыларына әдістемелік ұсыным берілді. Баспа өнімдерін шығаратын кәсіпкерлердің 220  жарнамалық паспорттарының эскизі келісілді.

Мемлекеттік органның қызметін жетілдіру жөніндегі ұсыным:

1. Қазақстан Республикасы Сыбайлас жемқорлыққа қарсы іс-қимыл агенттігінің Шығыс Қазақстан облысы бойынша департаментінің, Шығыс Қазақстан облысы Мемлекеттік қызмет істері агенттігінің департаментінің қызметкерлерін шақыра отырып, бөлім қызметкерлері арасында Жалпыға бірдей құқықтық оқыту жүргізу практикасын жалғастыру; 
2. Мемлекеттік қызметшілер арасында сыбайлас жемқорлыққа қарсы                     іс-қимыл жөніндегі Қазақстан Республикасы заңнамасының нормаларын сақтау жөніндегі жұмысты жалғастыру; 
	
Аналитикалық анықтамамен танысты:

Нургалиев А.Б. – Өскемен қаласы мәдениет 
және тілдерді дамыту бөлімінің басшысы                      ____________________
                                                                                                      (қолы, күні)
Турсынханова Г.Б. – Өскемен қаласы мәдениет 
және тілдерді дамыту секторының сектор меңгерушісі» ____________________
                                                                                                      (қолы, күні)
									

Курманбаева Ф. Е.– Бөлімнің бас бухгалтері                 ____________________
                (қолы, күні)

Марат К. – мәдениет және тілдерді дамыту 
секторының бас маманы                                                      ______________________
               (қолы, күні)

Шушаникова Н. А. - Өскемен қалалық 
мәслихатының депутаты (келісім бойынша)                        _____________________
                                                                                                                                                            (қолы, күні)

Берикбаева А.К.. - іс-жүргізуші және 
кадр мәселелер бойынша маман                                     _____________________
                                                                                                                                 (қолы, күні)




	

